ДО

ПРЕДСЕДАТЕЛЯ

НА ОБЩИНСКИ СЪВЕТ

### **ПАЗАРДЖИК**

# **П Р Е Д Л О Ж Е Н И Е**

**от Тодор Димитров Попов – Кмет на Община Пазарджик**

*Относно:* Прекратяване на съсобственост с Общината върху поземлен имот с проектен идентификатор 55155.501.1552 по кадастралната карта и кадастралните регистри на гр. Пазарджик, общ. Пазарджик.

**Уважаеми Господин Председател,**

Община Пазарджик е съсобственик с Петя Иванова и Атанас Натов за УПИ XXII-746, в кв. 213 по действащият регулационен план на града. Поради неприложена улична регулация в кадастралната карта и кадастралните регистри за гр. Пазарджик горецитираният парцел е отразен като поземлен имот с идентификатор 55155.501.746 собственост на Петя Иванова и Атанас Натов и като част от ПИ с идентификатор 55155.501.9557, собственост на Община Пазарджик,.

Със заявление вх. № 44-1080/29.03.2021 г. до Кмета на Община Пазарджик Петя Иванова и Атанас Натов са поискали ликвидиране на съсобствеността с Общината, като желаят да закупят общинската част от имота. За целта същите са внесли проект за изменение на кадастралната карта и кадастралните регистри за град Пазарджик, за който има издадена скица-проект. Съгласно изготвената скица-проект в поземлен имот с проектен идентификатор 55155.501.1552 Общината участва с 9 кв.м., представляващи част от ПИ с идентификатор 55155.501.9557 по КККР на гр. Пазарджик, с НТП за второстепенна улица, а Петя Иванова и Атанас Натов участват с поземлен имот с идентификатор 55155.501.746 в размер на 366 кв.м. Поради гореизложеното 9 кв.м. са изгубили публичния си характер и същите е необходимо да бъдат обявени за частна общинска собственост и да се прекрати съсобствеността в поземлен имот с проектен идентификатор 55155.501.1552 по КККР на гр. Пазарджик. Към настоящият момент за собствеността на Община Пазарджик от 9 кв.м., участващи в поземлен имот с проектен идентификатор 55155.501.1552 няма съставен акт за общинска собственост, тъй като същите са част от второстепенна улица и съгласно чл. 56, ал. 2 от ЗОС за тях не е необходимо да се съставят актове.

С цел прекратяване на съсобствеността, на основание чл. 21, ал. 1, т. 8 във връзка с ал. 2 от ЗМСМА, чл. 6, ал. 1 и ал. 3, във връзка с чл. 3, ал. 2, т. 1 от Закона за общинската собственост, чл. 36, ал. 1, т. 2 от Закона за общинската собственост и чл. 54, ал. 1, т. 2 и ал. 2 от Наредба за реда за придобиване на право на собственост и на ограничени вещни права, за предоставяне за управление, под наем и за разпореждане с имоти и вещи – собственост на Община Пазарджик и правомощията на кмета на общината и кметовете на кметства

П Р Е Д Л А Г А М:

Общинският съвет да обсъди и приеме предложения проект за решение.

С уважение,

**ТОДОР ПОПОВ**

*Кмет на Община Пазарджик*

**ПРОЕКТ!**

Р Е Ш Е Н И Е:

№………

на Общински съвет – Пазарджик, взето на заседанието му на

…………………………… с протокол…………………………

*Относно:* Прекратяване на съсобственост с Общината върху поземлен имот с проектен идентификатор 55155.501.1552 по кадастралната карта и кадастралните регистри на гр. Пазарджик, общ. Пазарджик.

Предложението на Кмета на Община Пазарджик е законосъобразно и мотивирано, тъй като ще се прекрати съсобствеността и ще постъпят средства в общинския бюджет.

Поради това Общинският съвет – Пазарджик, след като обсъди предложението на Кмета на Общината Тодор Попов, на основание чл. 21, ал. 1, т. 8, във връзка с ал. 2 от ЗМСМА, чл. 6, ал. 1 и ал. 3, във връзка с чл. 3, ал. 2, т. 1 от Закона за общинската собственост, чл. 36, ал. 1, т. 2 от Закона за общинската собственост и чл. 54, ал. 1, т. 2 и ал. 2 от Наредба за реда за придобиване на право на собственост и на ограничени вещни права, за предоставяне за управление, под наем и за разпореждане с имоти и вещи – собственост на Община Пазарджик и правомощията на кмета на общината и кметовете на кметства и след станалите разисквания

**Р Е Ш И :**

**1. Обявява за частна общинска собственост 9 кв.м.** (част от ПИ с идентификатор 55155.501.9557 по КККР на гр. Пазарджик, с НТП за второстепенна улица), **съставляващи част от поземлен имот с проектен идентификатор** **55155.501.1552** покадастралната карта и кадастралните регистри на гр. Пазарджик, общ. Пазарджик, които участват в УПИ XXII-746, в кв. 213 по регулациония план на гр. Пазарджик.

**2.** Упълномощава Кмета на Общината да извърши всички действия по промяна вида собственост на имота.

**3.** **Да се прекрати съсобствеността между Община Пазарджик, Петя Иванова**, ЕГН ….. и **Атанас Натов,** ЕГН ……, последните двама с адрес: гр. Пазарджик, общ. Пазарджик, обл. Пазарджик, **върху поземлен имот с проектен идентификатор 55155.501.1552** **(пет, пет, едно, пет, пет, точка, пет, нула, едно, точка, едно, пет, пет, две)** по кадастралната карта и кадастралните регистри на гр. Пазарджик, общ. Пазарджик, обл. Пазарджик, одобрени със заповед № РД-18-97/28.10.2008 г. на Изпълнителен директор на АГКК - София, проектна площ: **375 кв. м.**, трайно предназначение на територията: **урбанизирана**, начин на трайно ползване: **ниско застрояване (до 10 m)**, съседи: 55155.501.747, 55155.501.9557, 55155.501.743, 55155.501.749, 55155.501.748, сграда с проектен идентификатор 55155.501.1552.2, проектна площ: 12 кв.м., предназначение: хангар, депо, гараж, сграда с проектен идентификатор 55155.501.1552.1, с проектна площ: 80 кв.м., предназначение: жилищна сграда – еднофамилна, за който имот е отреден УПИ XXII-746, в кв. 213 по регулациония план на гр. Пазарджик.

**Прекратяването да се извърши чрез продажба частта на Общината**, която е **9/375 идеални части от поземлен имот с проектен идентификатор 55155.501.1552** по кадастралната карта и кадастралните регистри на гр. Пазарджик, общ. Пазарджик **– собственост на Община Пазарджик,** **а останалата част от** **поземлен имот с проектен идентификатор 55155.501.1552** по кадастралната карта и кадастралните регистри на гр. Пазарджик, общ. Пазарджик, е **собственост на Петя Иванова** и **Атанас Натов** по нотариален акт за дарение на недвижим имот № 82, том VI, дeло 2200/31.07.1992 г. издаден от РС – Пазарджик и нотариален акт за дарение на недвижим имот, вписан във вх. рег. под № 1917/21.05.2003 г., акт № 116, том V, дело № 1315/2003 г. в Агенция по вписвания - Служба по вписванията – Пазарджик.

**Собствеността върху поземлен имот с проектен идентификатор 55155.501.1552** по кадастралната карта и кадастралните регистри на гр. Пазарджик, общ. Пазарджик **се получава от Петя Иванова** и **Атанас Натов**, които **да изплатят** **стойността** на общинската част от съсобствения имот, изчислена по пазарна цена от оценител на имоти, в размер на **1 440,00 лева (хиляда четиристотин и четиридесет лева).**

**4.** Упълномощава Кмета на Общината да извърши процедурата по прекратяването на съсобствеността върху имота.

**ХАРИ ХАРАЛАМПИЕВ**

*Председател на Общински съвет Пазарджик*